Hvalalús

Hvalalús (fræðiheiti: Cyamidae) er ætt krabbadýra sem lifir sem sníkjudýr á húð hvala. Hvalalýs hafast einkum við í húðfellingum í kringum kynfæri, nasaholur og augu. Þær eru flatar með stórar klær sem þær nota til að halda sér í hýsilinn. Þær eru 5-25 mm að lengd. Flestar tegundir eru bundnar við eina hvalategund. Þær halda sér á hvalnum alla ævi og deyja ef þær detta af. Þær nærast aðallega á þörungum sem vaxa á húðinni.

 Tilvísanir 

Flokkur:Hvalalýs